Ksylofōn – perkusyjny insztrumynt ze zorty idjofōnōw. Do Ojropy przibōł we Strzednich Storoczach ze Azyji, nale nojbarzi popularny stoł sie we XIX stuleciu bez kōmpozycyje Charlesa Camille Saint-Saënsa, kery uōnygo wprowadźōł na zowdy do orkestry symfōnicznyj. Ôd poczōntku XX st. je używany we szulach a przedszulach lo wychowanio muzycznego bajtli. Ta metoda wymyślōł Carl Orff. Budowa. Składo sie ze dwuch tajli drywnionych sztabek ô roztomajtej dugości rozlygowanych rōwnolegle do siebie, kere sie uderzo szpecjolnymi pałkōma. Kożdy klocek ôdpowiado za jedyn dźwiynk. Nojczynści coby klang robiōł wiynksze larmo pod sztabkōma mocuje sie metalowe rurki.